Diari Oficial de la Generalitat Valenciana


Sumari del DOGV 7920, del 18-11-2016 (2016/9137)

Subhasta per a l'alienació dels aprofitaments ordinaris d'apícoles, de plantes aromàtiques, de labor i sembra, de tòfona i de pastures en forests gestionades per la Generalitat Valenciana, tant de titularitat municipal com pròpies, correspondient al Pla d'aprofitaments forestals de la província de Valencia per a l'any 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7920

Data del DOGV
:   18-11-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/9137


Data del document
:   10-11-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Subhasta

Correcció d'errades

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte administratiu

Subhasta per a l'alienació dels aprofitaments ordinaris d'apícoles, de plantes aromàtiques, de labor i sembra, de tòfona i de pastures en forests gestionades per la Generalitat Valenciana, tant de titularitat municipal com pròpies, correspondient al Pla d'aprofitaments forestals de la província de Valencia per a l'any 2017. [2016/9137]  
1. Objecte  
1.1. Subhasta per a l'alienació dels aprofitaments ordinaris d'apícoles, de plantes aromàtiques, de labor i sembra, de tòfona i de pastures en forests gestionades per la Generalitat Valenciana, tant de titularitat municipal com pròpies. Tot això d'acord amb el que preveu el Pla D'aprofitaments forestals de la província de València per a l'any 2017, inclòs en l'annex I i aprovat per la Resolució de la Direcció Territorial de València amb data 10 de novembre de 2016.  
  
2. Tramitació, procediment i tipus de licitació  
2.1. L'entitat que realitzarà l'adjudicació de les forests de titularitat municipal serà en cada cas l'ajuntament que tinga la propietat i per a les forests que són propietat de la Generalitat serà la direcció territorial competent, d'acord amb el que s'indica en l'annex I.  
2.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i concurrència competitiva, recollits en l'article 15.5 de la Llei 43/2003, de 21 de novembre, de Forests, així com amb el que es disposa en la matèria en la legislació reguladora del règim local.  
2.3. El tipus de licitació serà obert, de tramitació ordinària, i es realitzarà per mitjà de subhasta a l'alça en la quantitat establida per a cada lot en l'annex I.  
2.4. Per a participar en la licitació serà requisit indispensable la consignació prèvia d'una garantia provisional per import del dos per cent del valor de taxació.  
  
3. Plec de condicions economicoadministratives  
3.1. El plec de condicions economicoadministratives en les forests municipals serà l'aprovat per l'ajuntament propietari d'aquestes i haurà d'estar a disposició dels licitadors en les dependències dels ajuntaments respectius.  
Per a les forests de propietat de la Generalitat Valenciana, els plecs de condicions economicoadministratives es podran revisar en les dependències síties al carrer de Gregori Gea, 27, 5a planta, de València.  
  
3.2. La capacitat del licitador, les característiques de les proposicions, la garantia provisional i el cànon anual figuraran convenientment detallats en cada plec de condicions economicoadministratives.  
  
4. Plec de condicions tecnicofacultatives  
4.1. Serà aplicable per als aprofitaments de les forests propietat dels ajuntaments el plec general de condicions tecnicofacultatives per a l'alienació dels aprofitaments forestals i la concessió de l'ús privatiu de domini públic forestal per a l'explotació d'instal·lacions en forests gestionades per la Generalitat, aprovat en l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, annex II (DOCV 7508, 20.04.2015).  
  
I per als aprofitaments de les forests propietat de la Generalitat Valenciana, el plec general de condicions tecnicofacultatives per a l'alienació dels aprofitaments forestals i la concessió de l'ús privatiu de domini públic forestal per a l'explotació d'instal·lacions, en forests gestionades per la Generalitat, aprovat en l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, annex II (DOCV 7508, 20.04.2015).  
  
4.2. Les condicions particulars dels distints aprofitaments seran les que figuren en els instruments tècnics de gestió forestal aprovats, quan n'hi haja, o les que fixarà particularment la Direcció Territorial de València de forma puntual quan així s'estime convenient, i que, si escau, es podran consultar en la Secció Forestal al carrer de Gregori Gea, número 27, sítia en la cinquena planta.  
4.3. Seran aplicables les recomanacions tècniques que descriuen i orienten actuacions per a la millora de la gestió i provisió de serveis, contingudes en el Decret 58/2013, de 3 de maig, del Consell, pel qual s'aprova el Pla d'acció territorial forestal de la Comunitat Valenciana.  
  
4.4. Quant als aprofitaments de pastures es regirà, a més, pel que disposa la Directriu de la Direcció General de Gestió del Medi Natural, de 18 de febrer de 2004, sobre els aprofitaments de pastures, en forests gestionades per la Conselleria d'Agricultura, Medi Ambient, Canvi Climàtic i Desenvolupament Rural, en relació amb la prevenció i el tractament de la sarna sarcòptica.  
4.5. Quant als aprofitaments apícoles es regirà, a més, pel Decret 12/1987, de 2 de febrer, del Consell de la Generalitat, pel qual es regula i s'ordena l'activitat apícola a la Comunitat Valenciana; pel Reial Decret 209/2002, de 22 de febrer, pel qual s'estableixen normes d'ordenació de les explotacions apícoles, i per totes les disposicions que regulen actualment l'activitat apícola a la Comunitat Valenciana.  
  
4.6. Quant als aprofitaments de tòfona es regirà, a més, per l'Ordre d'11 de setembre de 1998, de la Conselleria de Medi Ambient, per la qual es regula la recol·lecció de tòfona (DOCV 3345, 06.10.1998).  
  
  
5. Termini de vigència del gaudi  
El termini d'execució dels aprofitaments subhastats en les forests serà l'indicat en l'annex I, i es correspondran amb anys naturals.  
  
  
6. Lloc i termini de presentació de les ofertes  
6.1. Les proposicions per a optar a la subhasta s'han de presentar en el registre general d'entrada dels respectius ajuntaments indicats en l'annex I per a cada lot. En el cas de les forets propietat de la Generalitat Valenciana, aquestes s'han de presentar en les dependències síties al carrer de Gregori Gea, 27, 5a planta, de València.  
  
6.2. El termini per a la presentació de les ofertes serà des de l'endemà de la publicació d'aquest anunci en el Diari Oficial de la Generalitat Valenciana fins a 10 dies abans de la realització de la corresponent subhasta. Les dates per a la realització de cada subhasta estan previstes en l'annex I per a cada lot.  
  
7. Documentació que es requereix per a accedir a la subhasta  
Les proposicions per a optar a l'adjudicació d'aprofitaments en forests propietat de la Generalitat Valenciana es presentaran en dos sobres tancats, que es denominaran A i B, i firmats pel licitador o la persona que el represente. El sobre A inclourà la documentació administrativa i el sobre B contindrà exclusivament la proposició econòmica. Tot això d'acord amb l'article 6 del capítol, II de l'annex III, de l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana. Per als aprofitaments de pastures i apícoles, per a acreditar la solvència tècnica, serà necessari incloure en el sobre A el llibre d'explotació ramadera en vigor degudament actualitzat.  
  
8. Lloc i data de realització de la subhasta  
8.1. Les subhastes tindran lloc en els ajuntaments respectius o en les dependències de la Direcció Territorial de València en els casos de forests pròpies, en les dates que per a cada lot figuren en l'annex I.  
  
8.2. En les forests propietat dels ajuntaments, si esdevé deserta la primera subhasta, es realitzarà la segona 10 dies després, comptadors des de la publicació en el tauler d'anuncis del resultat d'aquesta, amb el mateix tipus de taxació i condicions de l'annex I, llevat que aquells sol·liciten a la Direcció Territorial de València la modificació de les condicions economicoadministratives.  
8.3. En el cas de forests propietat de la Generalitat Valenciana, quan la primera subhasta resulte deserta, es farà la segona 10 dies després, comptadors des de la publicació en el tauler d'anuncis del resultat d'aquesta. En la segona subhasta es farà una rebaixa del 15% del preu de taxació, i quedarà la resta de condicions de l'annex I sense canvis. Els que desitgen participar en la segona subhasta hauran d'ingressar en concepte de fiança provisional el 25% del nou preu de taxació per a poder accedir a aquesta.  
  
9. Garantia definitiva  
9.1. L'adjudicatari haurà de consignar obligatòriament una garantia definitiva per valor del 10% de l'import d'adjudicació en el termini de 10 dies a partir de la data en què li siga comunicada l'adjudicació. La no-consignació de la garantia en el termini assenyalat serà motiu d'anul·lació del procés d'adjudicació iniciat, i es passarà a la següent oferta millor situada.  
9.2. La garantia definitiva respondrà de les penalitzacions imposades a l'adjudicatari per raó de l'activitat que realitze, del rescabalament dels danys i perjudicis que l'adjudicatari puga ocasionar al titular de la forest amb motiu de l'adjudicació, de les despeses originades a aquests per demora de l'adjudicatari en el compliment de les seues obligacions i de la confiscació que puga decretar-se en els casos de cancel·lació, d'acord amb el que estableixen els plecs de condicions economicoadministratives i tecnicofacultatives o amb caràcter general en la legislació reguladora del règim local i de contractes del sector públic.  
  
9.3. La devolució de la garantia definitiva es produirà quan finalitze el termini vigent de l'adjudicació, una vegada que la Direcció Territorial de València haja certificat la seua correcta execució o gaudi.  
9.4. Si es fa la liquidació de l'adjudicació i les fiances superen l'import d'aquestes, l'excés serà tornat a continuació a l'adjudicatari, una vegada realitzat l'informe preceptiu del tècnic facultatiu designat per la direcció territorial de València.  
  
10. Cànon anual  
Abans de l'obtenció de la llicència i el lliurament de l'aprofitament, tant de la primera com les successives anualitats en els casos d'aprofitaments plurianuals, l'adjudicatari haurà d'ingressar l'import del cànon anual que podrà fer-se efectiu per mitjà de la redacció i execució, per part del beneficiari de l'adjudicació, d'un projecte de millora del medi forestal.  
  
  
11. Obtenció de la llicència i lliurament de l'aprofitament  
11.1. Una vegada siga ferma l'adjudicació i li siga comunicada a l'adjudicatari, serà condició indispensable que aquest dispose de la llicència que autoritza l'execució de l'aprofitament.  
11.2. La llicència serà expedida per la direcció territorial al càrrec de la qual estiga la forest, abans del compliment, per part de l'adjudicatari de l'aprofitament, de les obligacions econòmiques indicades en el plec de condicions economicoadministratives que amb caràcter general tindrà una validesa màxima d'un any.  
11.3. La llicència serà efectiva una vegada que s'haja produït el lliurament de l'aprofitament i s'haja firmat la corresponent acta, on es concretaran els productes a aprofitar o la superfície objecte d'aquest. No podrà iniciar-se cap activitat preparatòria abans de l'entrega de l'aprofitament.  
11.4. Per al cas d'aprofitaments plurianuals, la llicència d'aprofitament del segon i successius anys s'haurà d'obtindre obligatòriament 30 dies abans del final de la vigència de la llicència de l'any en curs, procediment que haurà de realitzar l'adjudicatari sense necessitat d'avís previ per part dels serveis territorials.  
11.5. La llicència haurà d'estar disponible en el lloc on s'exercisca l'activitat, i podrà ser requerida en qualsevol moment per les autoritats competents.  
  
12. Fons de millores  
De conformitat amb l'article 83 del Decret 98/1995, de 16 de maig, del Govern Valencià, pel qual s'aprova el Reglament de la Llei 3/1993, de 9 de desembre, Forestal de la Comunitat Valenciana, les entitats locals propietàries de forests o terrenys forestals catalogats estan obligades a invertir, almenys, el 15% de l'import dels aprofitaments en l'ordenació i millora de les masses forestals. L'import de l'esmentat percentatge formarà el fons de millores; cada ajuntament haurà de disposar d'un compte corrent per a aquesta finalitat.  
13. Causes de resolució de l'adjudicació  
Les causes de resolució de l'adjudicació seran les previstes en l'article 223 del TRLCSP i en el plec general de condicions tecnicofacultatives que regulen l'execució d'aprofitaments forestals en forests gestionades per la conselleria competent en matèria forestal pertanyents als ajuntaments, aprovat en l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana (DOCV 7508, 20.04.2015).  
  
València, 10 de novembre de 2016.- El director territorial: Javier Civera Martínez.